
V E N D I M

Nr. 7/2022


PËR SHPALLJEN E VAKANCËS SË ANËTARIT TË BORDIT TË AUTORITETIT TË MBIKËQYRJES FINANCIARE 


Në mbështetje të neneve 4, 5 dhe 6, të ligjit nr. 9572, datë 3.7.2006 “Për Autoritetin e Mbikëqyrjes Financiare”, i ndryshuar dhe nenit 111, të Rregullores së Kuvendit,


KOMISIONI PËR ÇËSHTJET LIGJORE, ADMINISTRATËN PUBLIKE DHE TË DREJTAT E NJERIUT


V E N D O S I:


I. Shpalljen e vakancës së anëtarit të Bordit të Autoritetit të Mbikëqyrjes Financiare.
II. Të ftohen për paraqitjen e kandidaturave për anëtar, individët që:
a) janë shtetas shqiptar;
b) kanë përfunduar ciklin e plotë të studimeve universitare në një nga këto fusha: ekonomi, juridik ose të lidhur me shkencën e aktuarëve. 
c) kanë përvojë profesionale të paktën 7- vjeçare, nga e cila, të paktën, 5 vjet në njërën nga këto fusha ose në disa prej tyre të marra së bashku:
a) financë-kontabilitet; 
b) administrim i shoqërive tregtare; 
c) këshillim ligjor i shoqërive tregtare; 
ç) hartim legjislacioni; 
d) shkencë e aktuarëve; 
dh) sigurime shoqërore dhe pensione. 
d) kanë integritet moral dhe profesional. 
e) janë ta paangazhuar në funksione drejtuese partiake. 
f) nuk janë shpallur si të dënuar penalisht, me vendim gjykate të formës së prerë.
g) në tre vitet e fundit nuk kanë qenë ortakë, aksionarë, apo anëtarë të organeve drejtuese dhe nuk kanë lidhje familjare me këto persona si dhe  nuk kanë qenë punonjës me kohë të pjesshme apo të plotë në subjektet e mbikëqyrura. 
III. Shërbimet e Kuvendit të shpallin dhe të bëjnë publike vakancën në faqen zyrtare të Kuvendit. Në shpallje të përcaktohet edhe dokumentacioni që duhet të shoqërojë propozimin e kandidaturës, për vlerësimin e përmbushjes së kritereve ligjore.
IV. Afati i paraqitjes së kandidaturave të propozuara, shoqëruar me dokumentacionin përkatës, përfundon 20 ditë nga data e publikimit të këtij vendimi.
V. Ky vendim hyn në fuqi menjëherë dhe publikohet në faqen zyrtare të Kuvendit.

